*A határozati javaslat elfogadásához*

***egyszerű***  *többség szükséges,*

*az előterjesztés* ***nyilvános ülésen tárgyalható****!*

*143. számú előterjesztés*

Bátaszék Város Önkormányzata Képviselő-testületének 2017. június 28-án,

16,00 órakor megtartandó ülésére

*Garay utcában parkoló építésére kivitelező kiválasztása*

|  |
| --- |
| **Előterjesztő:** dr. Bozsolik Róbert polgármester**Készítette:** Bozsolik Zoltán városüzemeltetési mb. irodavezető**Törvényességi ellenőrzést végezte**: Kondriczné dr. Varga Erzsébet jegyző**Tárgyalja:**Pénzügyi és Gazdasági Bizottság: 2017. 06. 27. |

**Tisztelt Képviselő-testület!**

Bátaszék Város Önkormányzatának 2017. évi költségvetésének (4/2017.(III. 08.) önkormányzati rendelet) 6. mellékletében meghatározásra kerültek a városüzemeltetési feladatok, beruházási és felújítási feladatok, illetve az ezekhez tartozó források. A parkoló megvalósítására 6.000.000,-Ft áll rendelkezésre.

Ajánlattételre szóló felhívás került kiküldésre négy vállalkozónak, melynek tárgya:

Bátaszék, Garay utcában parkolók kialakítása (1625 hrsz).

Az ajánlattételi határidő lejártáig három ajánlattevő nyújtotta be ajánlatát. Az ajánlatok formai és tartalmi szempontoknak megfelelnek.

Land Projekt Kft. 7140 Bátaszék, Bonyhádi u. 38.

4.306.134 ,- Ft+ 27% Áfa ( Ft) Összesen: 5.579.732,- Ft

Mátyás Plusz Kft. 7140 Bátaszék, Patak u. 8.

4.946.885,- Ft+ 27% Áfa ( Ft) Összesen: 6.282.544,- Ft

KÉSZ Közúti Építő és Szolgáltató Kft.

7140 Bátaszék, Bonyhádi út 28.

4.649.624,- Ft+ 27% Áfa ( Ft) Összesen: 5.905.022,- Ft

Legalacsonyabb ajánlati árat Land Projekt Kft. adta bruttó 5.579.732,- Ft összeggel, ezért javasoljuk az ajánlattevővel történő szerződéskötést.

A parkoló építési munkák előtt az ivóvíz vezeték kiváltása és a távközlési földkábel védelembe helyezése, vagy kiváltása szükséges. Az ivóvíz vezeték kiváltását a bátaszéki viziközmű-rendszer használati díjának terhére végzi majd el az E.R.Ö.V Zrt. A távközlési földkábellel kapcsolatos munkák tervezés alatt állnak. A tervdokumentáció három változatot tartalmaz – a tervező tájékoztatása szerint -, melyből a legoptimálisabb válaszható ki. A kiváltási munka bekerülési összegének figyelembe vételével dönthető el, hogy a későbbiekben szükséges-e többlet forrás biztosítása.

***H a t á r o z a t i j a v a s l a t :***

**Bátaszék, Garay utcában parkolók kialakítása kivitelezési munkáira vállalkozók kiválasztására**

Bátaszék Város Önkormányzatának Képviselő-testülete;

1. a Bátaszék, Garay utcában parkolók kialakítása kivitelezési munkáinak elvégzésével a legalacsonyabb ajánlati árat tevő Land Projekt Kft. (7140 Bátaszék, Bonyhádi u. 38.) bízza meg,
2. a feladat ellátásához szükséges bruttó 5.579.732,-Ft vállalkozói díj kifizetését az önkormányzat 2017. évi költségvetésében tervezett beruházási kiadások keretének terhére biztosítja,
3. felhatalmazza a város polgármesterét a feladat ellátására vonatkozó szerződés aláírására.

*Határidő:* 2017. július 15.

*Felelős*: Dr. Bozsolik Róbert polgármester

 (szerződés aláírásáért)

*Határozatról értesül*: Land Projekt Kft.

 Bátaszéki KÖH városüz. iroda

Bátaszéki KÖH pénzügyi iroda

 irattár